Κόζιμο Καλιάντρο

Ο Κόζιμο Καλιάντρο (Cosimo Caliandro, 11 Μαρτίου 1982 – 10 Ιουνίου 2011) ήταν Ιταλός δρομέας μεσαίων αποστάσεων. Αναδείχθηκε πρωταθλητής Ευρώπης στον κλειστό στίβο, στα 3.000 μέτρα, το 2007 στο Μπέρμιγχαμ. Η πορεία του ανακόπηκε εξαιτίας του αδόκητου θανάτου του σε δυστύχημα με μοτοσυκλέτα.

 Καριέρα 
Γεννήθηκε στην Φρανκαβίλα Φοντάνα. Στην πρώτη του εμφάνιση σε διεθνή αγώνα, έτρεξε τα 1.500 μέτρα στο παγκόσμιο πρωτάθλημα νέων του 1999, ωστόσο δεν προκρίθηκε..Caliandro, Cosimo. IAAF. Retrieved on 11-6-2011. Έλαβε μέρος επίσης σταο Ευρωπαϊκό Ολυμπιακό Φεστιβάλ Νεότητας εκείνης της χρονιάς και κατέκτησε το χρυσό μετάλλιο στα  800 μέτρα.European Youth Olympic Festival. GBR Athletics. Retrieved on 11-6-2011. Το πρώτο του σημαντικό μετάλλιο ήρθε το 2001, στο ευρωπαϊκό πρωτάθλημα στίβου εφήβων, όπου αναδείχθηκε πρωταθλητής στα 1.500 μέτρα.European Junior Championships. GBR Athletics. Retrieved 11-6-2011.

Ως έφηβος, εκπροσώπησε την Ιταλία στο παγκόσμιο πρωτάθλημα ανωμάλου δρόμου της IAAF το 2000 και κατατάχθηκε στην 100η θέση, για να βελτιωθεί την επόμενη χρονιά (68ος). Στο ευρωπαϊκό ανωμάλου του 2001 ήταν 28ος στην συνολική κατάταξη στους εφήβους. Το 2004 συμμετέχει για πρώτη φορά στην κατηγορία των ανδρών και έρχεται 44ος στο παγκόσμιο πρωτάθλημα ανωμάλου δρόμου εκείνης της χρονιάς. 

Ο Καλιάντρο απέτυχε να προκριθεί στον τελικό του αγωνίσματος των 3.000 μ. στο ευρωπαϊκό πρωτάθλημα κλειστού στίβυ το 2005. Ωστόσο, δύο χρόνια αργότερα, το 2007, επανήλθε και κέρδισε το χρυσό μετάλλιο στα 3 χλμ. στον τελικό που έγινε στο Μπέρμιγχαμ. Το 2008 εκπροσώπησε την Ιταλία στο Ευρωπαϊκό Κύπελλο Κλειστού Στίβου, όπου κέρδισε ένα ασημένιο μετάλλιο.2008  - Ευρωπαϊκό Κύπελλο Κλειστού Στίβου, Αποτελέσματα ανδρών. European Athletics. Retrieved on 11-6-2011.

Κέρδισε το Cross Della Volpe στο Πεδεμόντιο και εξασφάλισε μια συμμετοχή στο ευρωπαϊκό πρωτάθλημα ανωμάλου δρόμου του 2010.
Italy’s Caliandro shows he’s a cross country competitor as well. European Athletics (15-11-2010). Retrieved on 16-11-2010.

Ο Καλιάντρο πέθανε στις 10 Ιουνίου 2011, σε δυστύχημα με μοτοσυκλέτα ενώ οδηγούσε στην γενέτειρά του, Φρανκαβίλα  Φοντάνα, στην νότια Ιταλία. Ήταν παντρεμένος με 2 γιους.Italy’s 2007 European indoor championships Cosimo Caliandro killed.European Athletics (11-6-2011). Retrieved on 11-6-2011.

Παραπομπές

Κατηγορία:Ιταλοί αθλητές του στίβου
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου